Sinubrunar hafa logað víða á Vesturlandi að undanförnu og í blíðunni sem var á svæðinu á mánudag mátti sjá marga bólstra stíga til himins . Þessa mynd tók Theodór Þórðarson yfirlögregluþjónn í Borgarnesi sem sýnir einn bólsturinn . Yfirleitt hafa aðilar sem brennt hafa sinu , til þess tilskilin leyfi en aldrei er of varlega farið og fólk skyldi hafa í huga að af litlum neista verður oft mikil bál . Það sannaðist á Skarðsströnd við bæinn Krossa í gær þegar sinubruni fór úr böndunum og kalla þurfti út slökkvilið . Margar klukkustundir tók að ráða niðurlögum eldsins en betur fór en á horfðist eins og fram kom hér á skessuhorn.is í gær .